Diari Oficial de la Generalitat Valenciana


Sumari del DOGV 4227, del 12-04-2002 (2002/3050)

RESOLUCIÓ de 8 de febrer de 2002, de la Conselleria d'Innovació i Competitivitat, per la qual es declara aigua mineromedicinal la procedent del brollador situat en la concessió minera San Javier, núm. 1.105, del Registre Miner de València, terme municipal de Cofrentes, de la província de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4227

Data del DOGV
:   12-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/3050


Data del document
:   08-02-2002

Organisme emissor
:   Conselleria d'Innovació i Competitivitat

Tipus de document
:   Resolució

Descriptors 

:   * Cofrentes
    * explotació minera

RESOLUCIÓ de 8 de febrer de 2002, de la Conselleria d'Innovació i Competitivitat, per la qual es declara aigua mineromedicinal la procedent del brollador situat en la concessió minera San Javier, núm. 1.105, del Registre Miner de València, terme municipal de Cofrentes, de la província de València. [2002/3050]
  
Vist l'expedient instruït pel Servei Territorial d'Indústria i Energia de València, iniciat mitjançant sol·licitud formulada pel Sr. Miguel A. Fernández Torán, amb DNI núm. 93.663.930, en nom i representació de la societat Hervideros de Cofrentes, SA, amb CIF A-46413381, a fi de classificar com a aigües mineromedicinals les procedents del brollador en la partida Barranc del Tollo, coordenades, UTM, X=667.425, Y=4.347.535, Z=380+- 10 m.s.n.m, situat en la concessió minera San Javier núm. 1.105, del Registre Miner de València, terme municipal de Cofrentes (València).
  
Vist que el Servei Territorial d'Indústria i Energia de València, tot aplicant l'article 39.2 del Reglament General per al Règim de la Mineria, de 25 d'agost de 1978, va procedir a publicar l'acte d'iniciació de l'expedient en el Butlletí Oficial de la Província de Valencia núm. 123 de data 26 de maig de 1998 i en el Boletín Oficial del Estado núm. 138 de data 10 de juny de 1998. Transcorregut el termini assenyalat, no consta en l'expedient que s'hi haja produït cap al·legació.
  
Vist que l'inici de l'expedient es comunica al senyor. Enrique González Nuévalos com a concessionari de la concessió minera San Javier núm. 1.105 del Registre Miner de València.
  
Vist que amb data 30 d'abril de 1999, el personal tècnic de la Unitat de Mines del Servei Territorial d'Indústria i Energia de València va procedir a la preceptiva presa de mostres i precinte.
  
Vist que una part d'aquelles mostres va ser tramesa el dia 6 de maig de 1999 a l'Institut Tecnològic GeoMiner d'Espanya per al corresponents anàlisi i informe.
  
Vist que l'Institut Tecnològic GeoMiner d'Espanya amb data 25 de novembre de 1999, registre d'entrada el dia 7 de desembre de 1999, emeté informe favorable condicionat.
  
Vist que la societat titular de l'expedient amb data 8 de gener de 1998 presenta un informe de la càtedra d'Hidrologia Mèdica, Departament de Medicina Física i de Rehabilitació de la Facultat de Medicina de la Universitat Complutense de Madrid, relatiu a les aigües procedents de l'indicat brollador situat en la concessió minera San Javier núm. 1.105.
  
Vist que amb data 16 d'octubre de 2000, l'interessat presenta al Servei Territorial d'Indústria i Energia de València anàlisis i informe complementari de data 30 de setembre de 2000 de l'esmentada càtedra d'Hidrologia Mèdica, relatiu a les indicades aigües.
  
Vist que amb data 21 de febrer de 2001 el Servei Territorial d'Indústria i Energia de València trasllada l'expedient a la Direcció General d'Indústria i Energia, amb informe favorable a la declaració com a mineromedicinal de les indicades aigües.
  
Vist que amb data 18 de maig de 2001 se sol·licita informe de la Conselleria de Sanitat, Direcció General per a la Salut Pública.
  
Vist que amb data 5 de juliol de 2001, registre d'entrada 12 de juliol de 2001, la Direcció General per a la Salut Pública de la Conselleria de Sanitat emet informe favorable als efectes de la declaració com a aigua mineromedicinal la procedent de l'indicat brollador situat en la concessió minera San Javier, núm. 1.105, terme municipal de Cofrentes (València).
  
Vist que mitjançant Resolució de la Direcció General d'Indústria i Energia de data 30 de juliol de 2001 es va autoritzar el canvi de titularitat de la concessió minera San Javier núm. 1.105 del Registre Miner de València a favor de l'Ajuntament de Cofrentes.
  
Vist que en l'expedient esmentat de canvi de titularitat de la concessió minera a favor de l'Ajuntament de Cofrentes consta escrit registrat d'entrada el dia 20 de setembre de 1999, en el qual la indicada entitat coneix l'inici de l'expedient de declaració de les aigües com a mineromedicinals.
  
Vist que als interessats, Hervideros de Cofrentes, SA i Ajuntament de Cofrentes, abans de redactar la proposta de resolució se'ls ha posat de manifest en l'expedient per un termini de quinze dies perquè pogueren al·legar en defensa del seu dret, sense que transcorregut el termini s'hi haja produït cap al·legació.
  
Atés que l'informe emés per la Conselleria de Sanitat és vinculant, d'acord amb l'article 24.3 de la vigent Llei de Mines de 21 de juliol de 1973 i l'article 38.3 del Reglament General per al Règim de la Mineria de 25 d'agost de 1978.
  
Atés que l'escrit, de data de registre 21 de febrer de 2001, del Servei Territorial d'Indústria i Energia de València, és favorable a la declaració de l'aigua de l'esmentat brollador com a mineromedicinal.
  
Atés que l'expedient s'ha sotmés a informació pública, sense que s'hi hagen formulat oposicions.
  
Atés que en la tramitació de l'expedient s'han acomplit els preceptes legals recollits en la vigent Llei de Mines i en el seu reglament.
  
Aquesta Conselleria d'Innovació i Competitivitat resol:
  
Declarar aigua mineromedicinal la procedent del brollador situat en la partida Barranc del Tollo, coordenades, UTM, X=667.425, Y=4.347.535, Z=380+- 10 m.s.n.m, situat en la concessió minera San Javier núm. 1.105, del Registre Miner de València, terme municipal de Cofrentes, de la província de València.
  
Aquesta resolució no pot estendre's de facto per a aigües procedents de qualsevol altra surgència, pou, sondatge, brollador, etc. existent o que es realitze, si, prèviament i després de la corresponent tramitació reglamentària, no acorda aquesta Conselleria la qualificació com a mineromedicinal de les aigües així obtingudes.
  
Prèviament a l'aprofitament de l'aigua declarada mineromedicinal en la present resolució, caldrà sol·licitar al Servei Territorial d'Indústria i Energia de la província de València la corresponent autorització d'aprofitament, de conformitat amb el que s'ha establit en l'article 26 de la Llei 22/1973, de 21 de juliol, de Mines, i en l'article 41 del vigent Reglament General per al Règim de la Mineria, en relació amb l'article 24.1 de l'esmentada llei i 39.1 del seu reglament.
  
La present resolució és definitiva en via administrativa i contra ella podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que es considere procedent.